గుంటూరు
గుంటూరు దక్షిణ భారత దేశములోని ఆంధ్ర ప్రదేశ్ రాష్ట్రము లోని ఒక ముఖ్య నగరము మరియు అదే పేరుతో గల గుంటూరు జిల్లాకు పరిపాలనా కేంద్రము. ఈ నగరం 7, 43, 354 జనాభాతో రాష్ట్రం లోని మూడవ పెద్ద నగరము. భారత దేశములోని పెద్ద విశ్వవిద్యాలయములలో ఒకటైన ఆచార్య నాగార్జున విశ్వవిద్యాలయము గుంటూరు - మంగళగిరి మధ్యలో ఉంది.గుంటూరు రాష్ట్ర రాజధాని అయిన తుళ్ళూరు మండలానికి జిల్లా కేంద్రం. గుంటూరు దేశంలో వేగంగా అభివృద్ధి చెందుతున్న నగరాలలో ఒక నగరం.
కొత్త గుంటూరు రైల్వే స్టేషను
న్యూ గుంటూరు రైల్వే స్టేషను గుంటూరు లోని న్యూ గుంటూరు పట్టణ ప్రాంతం వద్ద ఉంది. ఇది దక్షిణ మధ్య రైల్వే జోన్, గుంటూరు రైల్వే డివిజను పరిపాలన కింద ఉంది. గుంటూరు వద్ద ట్రాఫిక్ తగ్గించడానికి, కొత్త స్టేషను 3.5 కి.మీ. (2.2 మైళ్ళు) దూరము వద్ద ఏర్పాటు చేశారు. ఇది దేశంలో 1195వ రద్దీగా ఉండే స్టేషను.